శ్రీనగర్: జమ్మూకశ్మీర్లో ఉగ్రవాదులు మరోసారి పెట్రేగిపోయారు. 22 ఏళ్ల యువ ఆర్మీ అధికారి ఒకరిని అపహరించి కిరాతకంగా హత్య  చేశారు. దక్షిణ కశ్మీర్లోని షోపియాన్ జిల్లాలో ఈ దారుణ ఘటన చోటుచేసుకుంది. బుల్లెట్ గాయాలతో పడి ఉన్న లెఫ్టినెంట్ ర్యాంకు అధికారి ఉమర్ ఫయాజ్ మృతదేహాన్ని బుధవారం ఉదయం గుర్తించారు. కుల్గాం జిల్లాలో తన కజిన్ పెళ్లికి హాజరయ్యేందుకు సెలవుపై ఉమర్ వచ్చినట్టు అధికారులు తెలిపారు. తీవ్రవాదులు మంగళవారంనాడు ఉమర్ను కిడ్నాప్ చేసి  కాల్చి చంపినట్టు చెప్పారు. కాగా, ఈ ఘటనను రక్షణ మంత్రి అరుణ్ జైట్లీ తీవ్రంగా ఖండించారు. తీవ్రవాదుల పిరికిపంద చర్యగా దీనిని అభివర్ణించారు. పిరికివాళ్లలా దొంగదెబ్బ తీశారని అన్నారు. లెఫ్టినెంట్ ఉమర్ ఫయజ్ మంచి క్రీడాకారుడని, కశ్మర్లోయలో తీవ్రవాదాన్ని అంతం చేసేందుకు తన ప్రాణాలను సైతం ఫణంగా పెట్టారని ప్రశంసించారు. ఆయన కుటుంబ సభ్యులకు తన ప్రగాఢ సంతాపాన్ని తెలియజేశారు. ఉమర్ పెళ్లి కోసం సెలవుపై వచ్చి ప్రాణాలు కోల్పోవడంతో ఆయన కుటుంబసభ్యులు శోకసంద్రంలో మునిగిపోయారు.
srinagar: jammookashmeerlo ugravaadulu marosari petregipoyaaru. 22 ella yuva armi adhikari okarini apaharinchi kiraatakamgaa hatya  chesaru. dakshina kashmeerloni shopian jillaalo ee daaruna ghatana chotuchesukundi. bullet gaayaalato padi unna leftinent ryaanku adhikari umar fayaj mrutadehaanni budhavaaram udayam gurtinchaaru. kulgam jillaalo tana kajin pelliki haajarayyenduku selavupai umar vachinattu adhikaarulu telipaaru. teevravaadulu mangalavaaramnaadu umarnu kidnap chesi  kaalchi champinattu cheppaaru. kaga, ee ghatananu rakshana mantri arun jaitley teevramgaa khandinchaaru. teevravaadula pirikipanda charyaga deenini abhivarninchaaru. pirikivallala dongadebba teesaarani annaru. leftinent umar fayaj manchi kridaakaarudani, kashmarloyalo teevravaadaanni antam chesenduku tana praanaalanu saitam phanamgaa pettaarani prasamsinchaaru. aayana kutumba sabhyulaku tana pragaada santaapaanni teliyajesaaru. umar pelli kosam selavupai vachi praanaalu kolpovadamtho aayana kutumbasabhyulu sokasandramlo munigipoyaaru.